Nr. 618 din 9 mai 2018

**TÂNĂR ARESTAT PREVENTIV PENTRU PORNOGRAFIE INFANTILĂ**

***Un bărbat, din județul Buzău, bănuit că ar fi realizat o înregistrare video, în care o minoră apărea în ipostaze compromițătoare, a fost arestat preventiv pentru comiterea infracțiunii de pornografie infantilă.***

La data de 7 mai a.c., polițiștii Serviciului de Combatere a Criminalității Organizate Olt, sub coordonarea procurorilor din cadrul D.I.I.C.O.T – B.T. Olt, au pus în executare 4 mandate de aducere, într-un dosar de pornografie infantilă.

În fapt, în cursul anului 2017, trei tineri, cu vârstele cuprinse între 17 și 23 de ani, ar fi realizat mai multe materiale video, folosind un telefon mobil, în care o minoră, de 15 ani, din comuna Călmățuiu de Sus, județul Teleorman, apare în ipostaze compromițătoare.

Cei 3 tineri și victima au fost conduși la sediul Serviciului de Combatere a Criminalității Organizate Olt, pentru audiere şi dispunerea măsurilor legale.

În urma administrării probatoriului, unul dintre cei 3 tineri, în vârstă de 23 de ani, din comuna Tisău, județul Buzău, a fost reținut pentru 24 de ore, ulterior fiind prezentat Tribunalului Olt, care a dispus măsura arestării preventive pentru 30 de zile, sub aspectul săvârșirii infracțiunii de pornografie infantilă.